നെഗറ്റീവ് റോള് ചെയ്യുമ്ബോള് ഒരു പ്രത്യേക എനര്ജിയാണ്: ശാലു മേനോന് കോട്ടയം : വര്ഷങ്ങളായി അഭിനയത്തില് സജീവമായ ശാലു മേനോന് വെള്ളിത്തിരയിലും മിനിസ്ക്രീനിലും ഒരുപോലെ തിളങ്ങിയ നടിയാണ്. കുറേ കാലമായി ടെലിവിഷന് സീരിയലുകളിലാണ് ശാലു അഭിനയിക്കുന്നത്. നിലവില് ഒരേ സമയം രണ്ട് സീരിയലുകളിലാണ് നടി അഭിനയിച്ച് കൊണ്ടിരിക്കുന്നത്. സീരിയലാണെങ്കിലും സിനിമയാണെങ്കിലും അഭിനയമൊക്കെ ഒന്ന് തന്നെയെന്നാണ് നടിയിപ്പോള് പറയുന്നത്. അഭിനയത്തിന് പുറമേ നൃത്തത്തിലാണ് ശാലു മേനോന് സജീവമാവുന്നത്. ഒരു നൃത്ത സ്കൂളും നടത്തി വരികയാണ്. ഇതിനിടയില് കേരള കൗമുദിയ്ക്ക് നല്കിയ അഭിമുഖത്തിലൂടെ സീരിയലുകളെ കുറിച്ചും തന്റെ പ്രിയപ്പെട്ട സുഹൃത്ത് ആരാണെന്നുമൊക്കെ നടി വെളിപ്പെടുത്തിയിരിക്കുകയാണ്. ശാലുവിന്റെ വാക്കുകള് : അഞ്ച് വര്ഷത്തിന് ശേഷമാണ് ഒരു നെഗറ്റീവ് കഥാപാത്രം ഞാന് ചെയ്യുന്നത്. എന്റെ അഭിനയ ജീവിതത്തിന്റെ തുടക്ക കാലത്ത് നെഗറ്റീവ് കഥാപാത്രങ്ങള് ചെയ്തിരുന്നു. അതിന് ശേഷം പിന്നീട് ചെയ്തതെല്ലാം പോസിറ്റീവ് കഥാപാത്രങ്ങള് ആയിരുന്നു. ഇപ്പോള് വീണ്ടും നെഗറ്റീവിലേക്ക് തിരിച്ചെത്തി. അനുപമ പക്ക നെഗറ്റീവ് ഷേഡുള്ള ഒരു കഥാപാത്രമാണ്. ഒരുപാട് അഭിനയ സാധ്യതകള് ഉള്ള റോള്. നന്നായി ആസ്വദിച്ചാണ് അത് ചെയ്യുന്നത്. അല്ലെങ്കിലും നെഗറ്റീവ് റോള് ചെയ്യുമ്ബോള് ഒരു പ്രത്യേക എനര്ജിയാണ്. നമുക്ക് എന്തൊക്കെയോ കൂടുതല് ആ കഥാപാത്രത്തിനായി ചെയ്ത് വെക്കാനുണ്ട് എന്ന ഒരു ഫീലാണ്. അഭിനയത്തിന്റെ കാര്യത്തില് സിനിമയിലും സീരിയലും തമ്മില് ഒരു വ്യത്യാസവും തോന്നിയിട്ടില്ല. അഭിനയിക്കുന്ന സമയത്തെ അനുഭവങ്ങള് ഒരേ പോലെ തന്നെയാണ്. ഔട്ട്പുട്ട് വരുമ്ബോള് ഒന്ന് ബിഗ് സ്ക്രീനും മറ്റൊന്ന് മിനിസ്ക്രീനും ആണെന്ന വ്യത്യാസം മാത്രമേയുള്ളു. ഒരു അഭിനേത്രി എന്ന നിലയില് സിനിമയെയും സീരിയലിനെയും ഞാന് രണ്ടായി കണ്ടിട്ടില്ല. നമ്മുടെ മനസ് തിരിച്ചറിയുന്ന ഇടത്താണ് നമ്മുടെ ഉറ്റ സുഹൃത്തിന്റെ സ്ഥാനം. എന്റെ ബെസ്റ്റ് ഫ്രണ്ട് എന്റെ അമ്മയാണ്. അമ്മയുമായിട്ടാണ് എല്ലാം തുറന്ന് സംസാരിക്കുന്നത്. എന്ത് പ്രശ്നം ഉണ്ടെങ്കിലും അത് അമ്മയോട് പറഞ്ഞ് കഴിഞ്ഞാല് പിന്നെ സമാധാനമാണ്. എന്റെ മനസ് അമ്മയ്ക്ക് അറിയാം. ആ പ്രശ്നത്തിനുള്ള കൃത്യമായ പരിഹാരം കാണാന് അമ്മയ്ക്കാണ് സാധിക്കുക.പിന്നെയുള്ള സൗഹൃദങ്ങള് ഡാന്സ് സ്കൂളിലെ വിദ്യാര്ഥികളും അവരുടെ രക്ഷിതാക്കളുമാണ്. സിനിമ, സീരിയല് രംഗത്ത് എല്ലാവരുമായിട്ടും സൗഹൃദമുണ്ട്. ഒരാളുടെ പേര് എടുത്ത് പറയാന് സാധിക്കില്ല നടി വ്യക്തമാക്കി.